CELEX: 22006D0020
Language: hu
Date: 2006-03-10 00:00:00
Title: Az EGT-Vegyesbizottság 20/2006 határozata ( 2006. március 10. ) az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

1.6.2006   
            
            
               HU
            
            
               Az Európai Unió Hivatalos Lapja
            
            
               L 147/30
            
         
      AZ EGT-VEGYESBIZOTTSÁG 20/2006 HATÁROZATA
   
   (2006. március 10.)
   az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2006. január 27-i 2/2006 EGT-vegyesbizottsági határozat (1) módosította.
            
         
               (2)
            
            
               A gépjárművekben jelentkező rádiózavarokra (elektromágneses összeférhetőségre) vonatkozó 72/245/EGK tanácsi irányelvnek, valamint a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 70/156/EGK irányelvnek a műszaki fejlődéshez való igazításuk érdekében történő módosításáról szóló, 2005. július 25-i 2005/49/EK bizottsági irányelvet (2) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének I. fejezete a következőképpen módosul:
   
               1.
            
            
               Az 1. pont (70/156/EGK tanácsi irányelv) és a 11. pont (72/245/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32005 L 0049: A Bizottság 2005. július 25-i 2005/49/EK irányelve (HL L 194., 2005.7.26., 12. o.).”
                        
                     
         
               2.
            
            
               A 45zg. pont (2005/30/EK bizottsági irányelv) után a következő pontot kell beilleszteni:
               
                           „45zh.
                        
                        
                           
                              32005 L 0049: A Bizottság 2005. július 25-i 2005/49/EK irányelve a gépjárművekben jelentkező rádiózavarokra (elektromágneses összeférhetőségre) vonatkozó 72/245/EGK tanácsi irányelvnek, valamint a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 70/156/EGK irányelvnek a műszaki fejlődéshez való igazításuk érdekében történő módosításáról (HL L 194., 2005.7.26., 12. o.).”
                        
                     
         2. cikk
   A 2005/49/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2006. március 11-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. március 10-én.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 92., 2006.3.30., 20. o.
   
      (2)  HL L 194., 2005.7.26., 12. o.
   
      (3)  Alkotmányos követelmények fennállását nem jelezték.